open-index/open-wikipedia-markdown huggingface dataset:
Geokichla

***Geokichla*** hegazti genero bat da. Turdidae familiaren barruan sailkatzen dira. Intsektiboroak edo orojaleak dira guztiak, tamaina erdikoak. Lehenago *Zoothera* generaoan sailkatzen ziren, baina gaur egun beste genero honetan sailkatzen dira.

## Espezieak 
{{Wikidata list
|sparql=SELECT ?item WHERE { ?item wdt:P105 wd:Q7432 . ?item wdt:P171 ?sub0 . ?sub0 (wdt:P171)* wd:Q26030 }
|sort=P225
|columns=number:#,P225:Espeziea,P18:Irudia,P141:Egoera
|row_template=Zutabe_formatoa/Espezie_zerrenda
|thumb=100
|links=red
}}
Gurutzearen zutitzea

***Gurutzearen zutitzea***, 1610-1611 urteen artean Peter Paul Rubens flandriar margolariak egindako triptikoa da. Rubensek koadroa Italia utzi eta Flandriara itzuli ondoren margotu zuen.

Koadro honetan argi ikusten da Rubensengan Italiako Berpizkundeko eta Barrokoko artisten izandako eragina, horien artean, nabarmenenak Caravaggio, Tiziano eta Michelangelo. Margolan honi esker Rubens bere garaiko flandriar margolaritzaren maisu gisa kontsolidatuk zuen bere burua. Horrez gain, triptiko hau ate-joka zegoen aro barrokoaren iragarle izan zen.
thumb|Triptikoaren ikuspegi osoa
Rubensen konposizioak baditu hiru zati ondo bereiziak. Ezkerrean, emakume talde bat irudikatzen da, eta baita Maria Magdalena ere, atzeraka etzana dagoena, gurutzeak zanpatuko balu bezala, eta haurra besoetan duela. Azpian San Joan eta Ama Birjina daude. Eskuineko panelak erromatar armada eta haien buruzagia erakusten ditu. Azkenik, erdiko panelean nabarmen geratzen da gurutzea zutitzen saiatzen ari diren gizon muskulutsuen arteko tentsioa, eta itxuraz, altxa ezina den Jesusen pisua gurutzearen gainean iltzatuta.

## Kanpo estekak
Kostu historiko

**Kostu historikoa** aktibo baten eskuratze-prezioa edo horren ekoizpen-kostua da. Kontabilitatean, aktiboen baloraziorako gehien erabiltzen den irizpidea da, ezaguna, objektiboa eta zehatza delako. Hala eta guztiz ere, baliteke desegokia izatea inflazio handiko egoeretan. Kostu historikoa eta kontabilitate-liburuetan agertzen den aktiboaren balioa bereizi behar dira, azken hau kalkulatzeko balio-galtzearen zenbatekoa kendu behar zaio.

Kostu historikoaren balorazioa, Informazio Finantzarioaren Arau Internazionalek gehien erabiltzen duten irizpideetako bat da. Bere onespena bere objektibitate eta xinpletasunean datza. Arrazoizko balioari kontrajartzen zaio.

## Erreferentziak 
## Kanpo estekak
San Inazio mendatea

**San Inazio mendatea** (bertako kartelean *Santinazioko lepoa*, frantsesez *Col de Saint-Ignace*) Lapurdin dagoen mendate bat da. Mendate honetatik Azkaine eta Sara udalerriak elkarlotzen dituen errepidea igarotzen da. 169 metroko garaiera du.

Bertan Larrungo tren ttipiaren geltokia dago, Larrun mendira igotzen den tren ttipia.

Fitxategi:Col Saint Ignace - Maison basque.JPG|San Inazio mendateko etxea.

## Ikus gainera 
* Larrungo tren ttipia
* Larrun

## Kanpo estekak
1961eko uztailaren 18ko ETAren ekintzak eta ondorengo errepresioa

1961eko uztailaren 18an **ETA erakundeak beterano frankistak zeramatzan tren baten aurkako sabotajea** egin zuen Donostiatik gertu. Egun berean, Espainiako hiru bandera erre zituen hiri hartako erdigunean. Añorga eta Aiete artean, ETAren ekintzaileek burdinbidea hondatu egin zuten, hortik pasatzean trena bere errailetik atera dadin. Gudari ohi frankistak Donostiara zihoazen 1936ko uztailaren 18ko estatu-kolpea ospatzera. Atentatuak ez zuen bere helburua lortu eta trena puntu horretara heldu baino lehen gelditu zen, aurkako norabidean zihoan beste tren batetik ohartarazita. Ekintza hauen ondorioz, gobernu frankistak ia 200 lagun atxilotu eta horietako asko torturatu zituen; gainera, hainbat ekintzaile erbesteratu ziren. Torturatzaileen artean gerora ETAk erailko zuen Melitón Manzanas zegoen. ETAren aurkako lehen sarekada handia izan zen, eta erakundea ahulduta utzi zuen hurrengo hilabeteetan. Zazpi ekintzaileri gerra-kontseilua egin zitzaien eta 5-20 urte bitarteko kartzela-zigorra ezarri zitzaien. Errepresioak oihartzun zabala izan zuten nazioartean, gobernu frankistaren aurkako gaitzespen-mezuekin.

## Erreferentziak 
## Kanpo estekak
San Nikolas eliza (Getaria)

**San Nikolas eliza** Lapurdiko Getaria udalerriko eliza bat da. 2001an Monumentu Historikien Zerrendaren barnean sartua izan zen. Herrigunearen punturik garaienean dago, hilerriaz inguratua.

## Historia 
XVI. mendean eraikia izan zen. 1859an handitua izan zen, eta 1970ean zaharberritua.

## Eraikina 
Muino batean dagoenez bere kanpandorrea eta harri grisezko frontoia urrutitik nabarmenak izateaz gain itsasotik ere ikusgai dira. Aurrealdea estalia du eta kanpoaldeak itxura sendoa eta sotila, barnealdeako oparotasunarekin kontrastea eginez.

Ipar Euskal Herriko elizen usadiozko barnealdea du, aldare goratua eta korua, eta nabearen alboetan galeriak. XVII. mendeko erretaula eta estatuak dauzka, margoturiko egurrezko hagez osaturiko egitura, galerien balaustradetan estatuak, eta haritz egur landuzko Y itxurako zutarri euskarriak.

Udalerriak iraganean itsasoarekin zuen harreman estua oroitzeko nabearen sapailatik zintzilik ontzi baten maketa bat dago.

Irudi:Getariko irudia 1.jpg|Hilarria eta eliza.
Irudi:Guéthary - Église Saint-Nicolas - 4.jpg|Atzealdea.
Irudi:Guéthary - Église Saint-Nicolas - 5.jpg|Ataria.
Irudi:GGuéthary - Église Saint-Nicolas - 20.jpg|Barrualdeko zurezko galeriak.

## Kanpo estekak 
* San Nikolas eliza. Getariako Turismo Bulegoa
Saraleginea etxea

**Saraleginea** Lapurdiko Getaria udalerrian dagoen etxe eta museo bat da.

## Kokalekua 
Herrigunean dago, De Gaulle Jeneralaren etorbidearen 165. zenbakian.

## Historia 
1908an François-Joseph Cazalis arkitektoak Jaques-Hippolyte Lesca izeneko indianoaren eskaeraz eraikia izan zen.

## Eraikina 
Euskal estiloko arkitektura estilokoa da. Behe-solairuan Getariako museoa dago.

## Museoa 
Museoan Georges Clément de Swiecinski eskultorearen dohaintza ikusgai dago, hainbat eskultura, margolan eta zeramikez osatua. Saraleginea etxearen parkean Claude Viseux, Christiane Giraud eta Michel Duboscq eskultoreen eskulturak ere ikusgai daude.
Fitxategi:Saraleginea11 00 21 25 990000.jpeg|Lamina (Michel Duboscq)
Fitxategi:Saraleginea11 00 21 09 598000.jpeg|Galtzagorri (Michel Duboscq)
Fitxategi:Saraleginea11 00 21 17 801000.jpeg|Galtzagorri (Michel Duboscq)
Fitxategi:Saraleginea1.jpg
Fitxategi:Saraleginea4.jpg
Fitxategi:Saraleginea3.jpg|Zutabe Osfera (Claude Viseux)
Fitxategi:Saraleginea2.jpg|Claude Viseux-en eskulturak

## Kanpo estekak 
* Saraleginea etxearen webgunea   
* Saraleginea etxearen informazioa Getariako Turismo Bulegoaren webgunean
Suizidologia

**Suizidologia** portaera suizidak eta suizidioen prebentzioa aztertzen dituen alorrarteko zientzia da. Hainbat alorrek hartzen dute esku suizidologian; horien artean nagusienak bi dira: psikologia eta soziologia. Suizidioa fenomeno globala da. Izan ere, Munduko Osasunaren Erakundearen arabera, 800.000 pertsona baino gehiagok egiten dute euren buruaz beste urtero mundu osoan. Suizidioa hein handi batean saihesgarria da baldin eta neurri egokiak hartzen badira, suizidioaren inguruko ezagutzan sakontzen bada eta gizarteak suizidioaren inguruan duen ikuspuntua aldatu eta gaiari inolako taburik gabe heltzen hasten badio.

## Erreferentziak 
## Kanpo estekak
Errezilgo udaletxea

**Errezilgo udaletxea** Gipuzkoako Errezil udalerriko Udalaren egoitza da.

## Kokalekua 
Herrigunean dago, San Martin elizaren parean.

## Historia 
1909an aurrez zegoen baserria zaharberritu eta gaur egungo eraikina euskal estiloko arkitekturan berreraiki zen

## Erreferentziak 
## Kanpo estekak 
* Errezilgo Udal webgunea
Geronimo Stilton

thumb|Geronimo Stilton idazlea, autografoak ematen.
**Geronimo Stilton** haur literaturako liburu sail bat da, 8 – 12 urteko irakurleentzakoa, jatorriz italieraz idatzia. Elisabetta Dami italiarrak idatzi du, Geronimo Stilton alegiazko idazleak egina izango balitz bezala. Lehenik Italian argitaratu zituen Edizioni Piemme argitaletxeak, 2000. urtean. Liburuetan azaltzen denez, protagonistaren abizena stilton gaztatik dator.

## Euskaraz 
Geronimo Stilton saileko liburuak 35 hizkuntzatara itzuli dira. Euskarara Koldo Bigurik eta Lourdes Auzmendik itzuli dituzte, eta Grupo Planeta argitaletxeak eman ditu argitara. Horra euskarara ekarritako liburuen zerrenda:
# Stilton dut izena, Geronimo Stilton
# Mirari galduaren bila
# Nostrasagusen eskuizkribu misteriotsua
# Ongi etorri harkaitz zekenera
# Bidaia zoroa Sagutxistanera
# Munduko lasterketa eroena
# Mona Sagulisaren irribarrea
# Katu piraten galeoia
# Utikan Hemendik Gaztakirtena!
# Altxor desagertuaren misterioa
# Lau sagu oihan beltzean
# Metroko mamua
# Maitasuna gazta bezalakoa da
# Katandere Zazpikatueren Gaztelua
# Heldu biboteei… Aztisagu dator!
# Yetiaren atzetik
# Gaztazko piramidearen misterioa
# Ikaratz familiaren sekretua
# Ez zenituen oporrak nahi, Stilton?
# Sagu ongi heziak ez du puzkerrik botatzen
# Nork bahitu du Makaltxo?
# Arratoi kirasdunaren kasu bitxia

## Erreferentziak 
## Kanpo estekak
Kevin Schwantz

**Kevin Schwantz** (Houston, Texas, ) motoziklismoko pilotu profesional ohia da. 1993an, 500 zentimetro kubikoko munduko txapelketa irabazi zuen.

Haren gurasoek Yamaha markaren moto denda bat zuten. Hala, Kevinek 4 urterekin pilotatzen ikasi zuen, eta 1974an, 10 urte zituela, bere lehenengo lasterketa egin zuen, 34. zenbakiarekin, bere osabaren zenbakiarekin.

Kevinek beti gidatu zuen 500 zentimetro kubikoko kategorian, Suzuki markarekin; nahiz eta ez zuen motor onena, beti izan zen gidari trebea, eta horregatik irabazten zituen lasterketak.

## Ibilbide profesionala 
### 1988. urtean 
Bere lehenengo txapelketa garrantzitsua egin zuen, eta bere karrera ondo hasi zuen. Bere lehenengo lasterketa Suzukan irabazi zuen. Alemaniako lasterketan parte hartu eta gero, lasterketa batzuk egin zituen, bere motorra apainduta Pepsiren koloreekin, ezagutzen dena nola motoziklismoko motorik ikusgarrien bat.
### 1989. urtean 
Aurreko denboraldiaren koloreekin eta motorrarekin, 15etik 9 sari nagusietan podiumak lortu  zituen. 9 sari horietatik sei izan ziren lehenengo postuan, eta beste hiruak bigarren postuan. Horregatik bakarrik heldu zen laugarren postura final orokorrean.
Garai hartan Wayne Rayney zuen aurkari nagusi, bai eta bere adiskide mina ere.

### 1990. urtean 
Motorraren apainketa aldatu zuen, eta bere kide Niall McKenzie britaniarrak denboraldi hartan bigarren postuan lortu zuen munduko final orokorrean, bost lasterketa irabazita.

### 1991. urtean 
Hirugarren postura heldu zen munduko final orokorrean, ere bost lasterka irabaziekin. Baina urte horretan, egin zuen lasterketa bat, Alemanian, Hockenheimen inoiz ikusi gabeko aurrerapenak egin zuelako eta motoziklismoko kondaira bat izatea pasatu egin zuen.
### 1992. urtean 
Ez zuen urte on bat eduki eta laugarren postuan geratu zen munduko final orokorrean, Italiako lasterketa bakarrik irabazten.

thumb|Kevin Schwantz, 1993an, Japoniako GP lasterketan.
### 1993. urtean 
Munduko txapelketa irabazi zuen, lau lasterketa irabaziekin: Australian, Espainian, Austrian eta Holandan. Baina urte horretan ere egon ziren momentu txarrak: Bere lagun-min Wayne Rayneyk istripu larria eduki zuen eta horren ondorioz erretiratu egin zen. Istripu hau Misanon gertatu zen, Italiako txapelketan non Kevin Schwantzek hirugarren postua lortu zuen.
### 1994. urtean 
Schwantzek bere zenbakia aldatu zuen 1. zenbakira. edukitako lesioak istripuen ondorioz bere urtea zapuztu zuten eta berriro laugarren postuan geratu zen, final orokorrean, bi lasterketa irabaziekin.
### 1995. urtea 
Rayney adiskide minaren istripuak oraindik hunkituta, erretiratuko zela iragarri zuen.

## Erretiratu ostean 
Kevin Schwantzek 25 GP, 51 podium eta munduko txapelketa bat zituen irabazita.

Gaur egun motoziklismoko eskola bat du Alabaman.

Kevin Schwantzen zaleek esaten dute "Jaungoikoa ikusten dudanean, orduan da frenatzeko momentua" esaldia hau beti geratuko dela berari buruzko kondairetan.

Bestalde, Nazioarteko Motoziklismo Federazioak 34. zenbakian kendu zuen Kevin Schwantzek erretiroa hartu zuenean.
Ilargi esne

[thumb|Ilargi esne ibaia [Hernion, munduan ezagutzen den luzeena.]]
**Ilargi esnea** leizeetan izaten den sustantzia zuri eta krematsua da. Beste osagaien antzekoa da, baina gainontzekoetatik nabarmentzen duen bere ezaugarria gogortu edo harri bilakatzen ez dela da. Osagarri aldakorreko kristal finak dituen kareharriaren hauspeakin bat da, nagusiki karbonatoak, adibidez, kaltzita, hidromagnesita eta monohidrokaltzital.

XVI. mendean jada ilargi esnearen ezagutza bazegoen, Suitzako Höhle Mondmilchloch ("Ilargi Esnearen Leizea") leizean topatu baitzen, eta hurrengo hiru mendeetan azaleko ultzerak eta sukarra sendatzeko botika eta kosmetiko gisa erabili zen. Bere oinarrizko osagaia kaltzita da.

2004ko martxoaren espeologo talde batek Hernio mendiko Altzola leizean topatu zuen. Aranzadi Zientzia Elkarteko ikertzaileen arabera bertatik esne lodiz osatutako 150 metroko luzeko barne erreka bat omen doa; oraingoz, munduan ezagutzen den ilargi esnearen erreka likido bakarra da.

## Erreferentziak 
## Ikus, gainera 
* Altzolako ilargi esnearen ibaia

## Ikus, gainera 
* Altzolako ilargi esnearen ibaia

## Kanpo estekak
Spirochaeta

**Spirochaeta** generoa bakterio Gram negatiboz osatuta dago, *Spirochaetaceae* familia barnean sailkatzen direnak. Familia honetako bakterioak helikoidalak dira, kortxo-kentzeko itxurakoak, finak, luzeak eta diametro txikikoak (*irudia*). Mugikorrak dira, baina haien mugimendua berezia da, flageloak ez baitaude bakterioaren kanpoaldean, zelula horma eta kanpo mintzaren artean baizik (endoflageloak). Horrek sugearen antzeko mugimendu bihurrikatzailea eragiten du, gainontzeko bakterioek ez dutena.

Genero honetako bakterio guztiak urtarrak dira, ur gazi edo gezatan bizi direnak. Batzuek eskakizun nutritibo oso zorrotzak dituzte eta ezin izan dira laborategian kultibatu (ez baitira hazkuntza-inguruneetan ondo hazten).

Batzuk anaerobio hertsiak dira, beste batzuk anaerobio fakultatiboak. Azken hauek oxigenoa dagoenean ohiko arnasketa aerobioa burutzen dute, eta oxigenorik ezean hartziduraren bidez metabolizatzen dituzte gluzidoak. Anaerobio hertsiak direnak ingurugiro hipoxikoetan bizi dira (uretako eremu sakonetan eta sedimentuetan, esaterako).

Genero honetako bakterioak ez dira patogenoak.

Spirochaeta batzuk termofiloak dira, eta badaude termiten hesteetan ere bizi direnak .

## Erreferentziak 
## Kanpo estekak
Manak

thumb|240px|*Dis manibus* idatzita duen estela

**Manak** (,singularrez *Man*) Erromatarren artean, hilen arima jainkotuak ziren. Manei ardoa, eztia, esnea eta loreak eskaintzen zizkieten. Jaialdi bereziak antolatzen zituzten manen omenez: otsailean ospatzen zituzten Parentalia eta Feralia hain zuzen ere.

Larak, lemurak, jeinuak eta penateekin batera, etxeko jainko familiar edo pertsonalak izaten ziren.

Antzinako Erroman, arbasoek, senitartekoen heriotzen oroitzapena bizirik mantentzea benetan garrantzitsua zen. Hori erlijio pribatuaren bidez adierazten zen, alde batetik etxean, non erromatarren bizitzan beti presente zeuden arbasoen erretratuak gordetzen eta erakusten ziren, eta bestetik, benetako hiri bihurtutako nekropolietan, non hilobiak eta haietan idazten zituzten inskripzioek han lurperatuta zeudenen oroitarazten zioten publiko zabalari. Kontaun hartu, nekropoliak bhiriko sarrea-irteera ziren bideen ertzetan jartzen zirela, eta beraz, bidaiari orok irakur zezaketen hilobietako inskripzioak. Jende asko ibiltzen den lekuetan hildakoak omentzeko eskaintza erregularrak egiten ziren. Hildakoak Manes izeneko jainko edo izpiritu familiarrak bihurtzen ziren, ahanzturan ez erortzearen truke, beren familiak babesten zituztenak. Horrela, zeremonia, festa, sakrifizio erritual eta eskaintzaz betetako hildakoen gurtza ezarri zen.

## Erreferentziak 
## Kanpo estekak
Man (argipena)

**Man** izan daiteke:

## Toponimoak 
* **Man**, Irlandako itsasoan dagoen uhatea.
* **Man**, Japoniako aintzira.
* **Man**, estatubatuar hiria.

## Besteak 
* **Man**, kataluniar komikigilea.
* **Manak**, erromatarren artean, hilen arima.
* **MAN SE**, alemaniar enpresa.
* **Madhr** edo "Man", erruna.
* **Metropolitan Area Network**, konputagailu-sarearen akronimoa
Dis Pater

thumb|Dis Pateri hel egiten zion madarikazio-oholtxoa

Erromatar mitologian, **Dis Pater** (; eusk. «aita aberatsa»), **Dispater** edo **Dis** azpimunduaren jainko ktonikoa izan zen, gero Plutonek ordezkatua izan zena. Ehun urtean behin, bere omenez Tarentiar Jokoak () egiten zituzten. Galiarren arbasotzat zuten.

## Erreferentziak 
## Kanpo estekak
Sol Invictus

**Sol Invictus** edo **Sol** (; eusk. 'garaitu gabeko eguzki') Erromatarren eguzki-jainkoa izan zen. Sol Invictusen jaiotza (*Dies Natalis Solis Invictus*) ilunpeari gailentzen zitzaion eguzki berri bat jaiotza adierazten zuen eta neguko solstizioaren amaieratik aurrera (abenduak 21) egunak luzeagoak bihurtuko zirela ospatzen zen. Jaialdi hau abenduaren 22tik 25era ospatzen zen.

274. urtean Aureliano enperadoreak ofizial bihurtu zuen Sol Invictusen gurtza, beste erromatar tradizioekin batera. Aurelianoren ondorengo enperadoreek asko lagundu zioten jainko honi, eta Konstantino I.a iritsi arte egindako txanponetan agertu zen. Gero, Julianok Helios jainko bakartzat joko zuen, eta gainerako jainkoak jainko bakar horren adierazpen soiltzat. Enperadore honen denboran eguzkiaren erlijioa inperio barruko erlijio ofizial bihurtu zen.

XII. mendeko testu baten arabera, solstizio inguruan erromatarrek *Dies Natalis Solis Invicti* (garaitu gabeko eguzkiaren jaiotza) izeneko jaialdia ospatzen zuten eta kristauek data hori aukeratu zuten Gabonetarako. Hala ere, egungo adituek ez dute teoria guztiz onartu.

## Erreferentziak 
## Ikus, gainera 
* Inti
* Sól 

## Kanpo estekak
Konkordia (mitologia)

[thumb|300px|eskuinera|Erromatar [sestertzio bat: aurrealdean Konkordia, patera bat eta bi kornukopia daramatzala, eta atzealdean Aquilia Severa dituena.]]

**Konkordia** () erromatarren hitzarmenaren jainkosa izan zen, batez ere ezkontza eta gizarte arloan.

Harmonia bere greziar baliokidea izan zen. Askotan Pax ("Bakea") jainkosarekin batera agertzen zen gizarte egonkor bat irudikatzeko.

## Erreferentziak 
## Kanpo estekak
Konkordia

**Konkordia**, bi aldek edo gehiagok adostasunez eta betetzeko konpromezuz eginiko hitzarmena edo ituna jasotzen duen agiria.

## Besteak 
* Konkordia, erromatarren hitzarmenaren jainkosa.
* Konkordiaplatz, suitzar glaziarra.

## Erreferentziak
Van der Paele kalonjearen Amabirjina

***Van der Paele kalonjearen Amabirjina*** Jan van Eyck flandriar margolariaren koadroa da, 1434eko udazkenean margotzen hasi eta 1436an amaitu zuena. Koadroa — olioa haritzezko panel baten gainean — batetik, donatzailearen fedea goratzeko egin zen, eta bestetik, epitafio bezala erabiltzeko ehortzia izan behar zuen elizan, Brujasko Saint-Donatien katedrala. Artelana duen errealismoagatik nabarmentzen da.

## Kanpo estekak
2 Broke Girls

**2 Broke Girls** (euskaraz *Sosik Gabeko 2 Neska*) AEBtako sitcom telesail bat da. 2011ko irailaren 19tik aurrera CBS katean aireratzen da.

## Argumentua 
New York hiriko Brooklyn auzoko Williamsbourg auzoan girotua dago. Bertako jatetxe batean lan egiten duten hogei-hogeitamar urte arteko bi neska zerbitzarien bizitzan, bien ametsa noizbait cupcake negozio bat irekitzea da. Max Black (Kat Dennings), langile mailako familia apal bateko senidea da, zerbitzaria izateaz gain Manhattango ama socialité eta mainontzi baten umeen haurtzain gisa ere lan egiten du; aldiz, Caroline Channing (Beth Behrs) iraganean aberatsa zen eta orain txiroa den familia batean jaio eta hazi zen, bere aita iruzur erraldoi bat egiten atzeman baitzuten Biak lagun egin eta bere ametsa gauzatzen saiatuko dira (horretarako 250.000 dolar behar dituzte), nahiz eta bere lan soldatarekin ia ezer ordaindu ezinik ibili ohi dire, hortik telesailaren izenburua. Jatetxearen nagusia Han Lee (Matthew Moy) asiarra da, beste langileak berriz, Oleg (Jonathan Kite) ukraniar sukaldari alaia eta Earl (Garrett Morris) arraza beltzeko kutxazaina. Atal bakoitzaren amaieran, Max mahai bat zerbitzatzen agertzen da, eta bi neskek 250.000 dolar bereganatzeko ordurarte lortu duten diru kopuruaren erregistroa.

Fitxategi:Kat Dennings 2010.jpg|Max Black(Kat Dennings)
Fitxategi:Bethbehrs.jpg|Caroline Channing(Beth Behrs)

## Aktoreak 
### Pertsonaia Nagusiak 
* Kat Dennings: Max Black
* Beth Behrs: Caroline Channing
* Garrett Morris: Earl
* Jonathan Kite: Oleg
* Matthew Moy: Han "Bryce" Lee
* Jennifer Coolidge: Sophie

### Noizbehinkako pertsonaiak 
* Nick Zano: Johnny
* Brooke Lyons: Peach Landis
* Ryan Hansen: Andy
* Eric André: Deke
* Austin Falk: Nashit "Nash"
* Ed Quinn: Randy

## Kanpo estekak 
* *2 Broke Girls* telesailaren iragarkia ikusgai. Youtube.com 
* *2 Broke Girls* telesailaren orrialdea CBSren webgunean 
* *2 Broke Girls* telesailaren IMDBko fitxa irakurgai
San Pedro eliza (Beizama)

**San Pedro eliza** Gipuzkoako Beizama udalerrian dagoen eliza bat da.

## Kokalekua 
Herrigunean dago,

## Historia 
Beizamako eraikuntzarik zaharrena da. Ziurrenik, XVI eta XVII. mende artean hainbat alditan egindakoa da.

## Eraikina 
Elementu gotikoak ditu, baina gotiko ondorengo garaietan egindakoak. Pizkunde garaiko estiloa du, nahiz eta kupula erdiesferikoan amaitzen den dorre karratua 1928an bukatua izan. Portada, klasiko garaikoa du, hiruki itxuradun frontoiarekin.

Hala ere, urteetan zehar egin diren berrikuntzak ugariak dira, eta aipatzekoa da XIX. mendean hilerri berria eraikitzeari ekin ziotela, eliz barruko hilobietan egindako azken lurperatzea 1809. urtean izan zelarik. Bitxikeri bezala, hilerri berrian lurperatutako lehena Caceresko probintziako Trujillo udalerriko Antonio Gomez izeneko bat izan zen, ziur aski, Iberiar Penintsulako Gerram hildako soldadu bat litzateke. XX. mendean organo berria jarri zen.

## Kanpo estekak
Harea bituminoso

[thumb|[Kaliforniako hareharri bituminoso bat]]
**Harea bituminosoak** edo **mundrun hareak** petrolio ez-konbentzionaleko biltegi mota bat dira. Ez-konbentzionaltzat hartzen dira, betiko petrolio iturri konbentzionaletatik (putzu tradizionalen bidez ustiatutakoetatik) bereizteko. Harea bituminosoak aire zabaleko meategien bidez ustiatzen dira.

Biltegien oinarria harea askea edo partzialki sendotutako harearria da, bitarteetan hareaz, buztinez eta urez osatutako nahastea duena eta petrolioaren forma oso trinko eta likatsuarekin (teknikoki bitumen izenarekin ezagutzen dena) ase dagoena. Bitumen biltegi naturalak hainbat herrialdetan aurkitu dira, baina batez ere Kanadan daude kantitate handietan. Beste erreserba handi batzuk Kazakhstangoak eta Errusiakoak dira.

Duela gutxi arte petrolio mota hau ez da kontuan hartu munduko petrolio erreserbak zenbatzerakoan, ez baita errentagarria prezioak baxuak direnean. Teknologia berriek eta petrolioaren prezioaren igoerak errentagarri bihurtu ditu zenbait kasutan.

## Kanpo estekak
Betiereko gaztetasunaren iturria

***Betiereko gaztetasunaren iturria*** Lucas Cranach Zaharraren (Kronach, 1472 - Weimar, 1553) margolana da. 1500etik 1504ra Vienan aritu zen lanean, eta humanisten zirkuluarekin harremanetan izan zen. Alpeetako artearen eta Albrecht Dürer-en eraginpean, Cranachek pintura-estilo berri bat ondu zuen, paisaia eta irudikapen figuratiboa osotasun erromantiko batean bateratuz.

## Betiereko gaztetasunaren iturria 
Gai honek hilezkortasuna eta betiereko gaztetasuna uztartzen ditu. Uraren biziberritze- eta purifikazio-indarrari buruzko sinismen mistikoaren ondorioz sortu zen. Emakume zaharrek ere, artelan honetan ikus daitekeen bezala, itxuraldatu ahal izateko zoriona dute. Venus eta Kupi deitutako iturrira sartzen dira, eta gazte eta lirain atera. Ondoren, oturuntza on batez, dantzaz eta amodioaz gozatzen dute. Esaten denez, gizonak emakume gazteekin tratuan gaztetzen dira. Cranachek alderdi mundutar hutsera murrizten du gaia, garai hartako gortesau-gustuaren arabera.

## Bibliografia 
* h.f.ullmann ''1000 Obras Maestras de la pintura, pàg. 2424' escrits per Christiane Stukenbrock i Barbara Töpper (ISBN 978-3-8331-6111-7)''

## Kanpo estekak
Regin (malware)

**Regin**, (**Prax** edo **WarriorPride**) izenez ere ezaguna, 2014ko irailean Kaspersky Lab eta Symantec enpresek ezagutzera eman zuten malwarea da.

## Operazioa 
Symantec enpresak esan zuenez, AEBetako NSA eta Erresuma Batuko GCHQ gobernu-agentziak Europako hainbat estatutako administrazioa espiatzeko Regin izeneko birusa baliatu zuten, luzaroan antza denez. Europako Batzordeko komunikazioak kudeatzen dituen Belgacom enpresaren bidez sartu omen zen birusa espiatu beharreko sistema informatikoetan, eta hainbat etapatan egin zuen bere lana..

Lehenbizi LinkedIn sare profesionalaren orri faltsu bat bidali zitzaien hainbat teknikariri, eta horietako batek edo batzuek orria zabaltzean birusa ordenagailuetan ezkutatu zen, Microsoftek erabiltzen dituen fitxategi-izenak erabiliz. Ondoren ordenagailu eta zerbitzarien bihotza den kernelean instalatu zen, eta bere ibilbidean utzitako arrasto guztiak ezabatu zituen.

## Ondorioak 
Birus horien bidez, giza espioiek milaka ordenagailuren kontrola lortu eta milaka dokumentu pribatu eta konfidentzialen berri izan zuten.

## Erreferentziak 
## Kanpo estekak
The Ha'Penny Bridge, Dublin (margolana)

'''''The Ha'Penny Bridge Dublin''''' () Samuel Frederick Brocas margolariak 1818an margotutako akuarela da, Dublingo Ha'Penny Bridge izeneko zubia irudikatzen duena.

## Deskripzioa 
Akualerak 36.3 x 53.5 zentimetroko neurria du. Irlandako Liburutegi Nazionalean dago.

## Analisia 
Burdinurtuz egindako oinezkoen zubia irudikatzen du, garai hartan *Liffey Bridge* bezala ezaguna zena. Zubiak *Aston kaia* zeharkatzen du eta ''Bachelors' Walk'' izeneko paseoko ikuspegia ikusten da koadroan.

## Kanpo estekak
I, Daniel Blake

***I, Daniel Blake*** (euskaraz *Ni, Daniel Blake*) 2016ko Ken Loach ingeles zinema zuzendariak zuzendutako drama film bat da. Dave Johns, Hayley Squires, Dylan McKiernan eta Briana Shann aktoreek antzeztu zuten.

2016ko Canneseko Zinemaldiko Urrezko Palma irabazi zuen. 2015eko urrian Newcastle upon Tyne hirian filmatu zen.

Film honek Ken Loachen filmografian hain ohikoak diren gaur egungo gizartearen edonori jazo dakioken mota guztietako drama istorioen kontakizuna berreskuratzen du.

## Argumentua 
Ipar-mendebaldeko Ingalaterra. Daniel Blake (Dave Johns) 59 urteko arotza gaixotu eta bakarrik bizi denez gizarte-laguntzaren beharrean dago. Laguntza lortzeko oztopo burokratikoak gainditzen saiatzen ari den bitartean, Katie (Hayley Squires) bi haurren ama ezkongabea ezagutuko du, honek eta bere bi seme-alabek (Dylan McKiernan eta Briana Shann) Londresko etxerik gabeko jendearentzako aterpetxe batetik ihes egiteko 500 kilometrotara dagoen solairu batera bizitzera lekualdatu beharko dute.

## Aktoreak 
* Dave Johns: Daniel Blake
* Hayley Squires: Katie
* Dylan McKiernan: Dylan, Katieren semea
* Briana Shann: Daisy, Katieren alaba
* Mick Laffey: Gizarte-laguntzailea
* Natalie Ann Jamieson: Aldi Baterako Lan enpresako langilea
* Micky McGregor : Ivan
* Colin Coombs: Postaria
* Bryn Jones: Polizia
* John Sumner: CVen arduraduna

## Kanpo estekak 
* *I, Daniel Blake* filmaren iragarkia ikusgai. Youtube.com 
* *I, Daniel Blake* filmaren IMDBko fitxa irakurgai
Meganeura

***Meganeura*** Karboniferon zehar (orain dela 300 milioi urte inguru) bizi zen intsektu generoa izan zen, gaur egungo burruntziekin erlazionatuta zegoena. *Meganeura*k harrapariak ziren, beste intsektuz elikatzen zirenak.

## Kanpo estekak
Erroma (mitologia)

[thumb|Erroma jainkosa, [Piazza del Popolo.]]

**Erroma** () erromatarren jainkosa izan zen, hiria pertsonifikatzen zuena. Lehen txanponetan antzeko irudia agertu arren, lehendabizikoz K.a. 195 inguruan Esmirnan gurtu zuten.

## Euskal Herrian 
[thumb|Filipo Arabiarraren [antoninianoa, Erroman txanpondua K.o. 247. urtean. Alde ganbilean Filipo enperadorearen burua eta ifrentzuan, Roma jainkosa eserita, esku batean hegaldun garaipena duela, Irunen aurkitutakoaren oso antzekoa.]]
Roma jainkosaren irudi bat agertu zen Irungo Tadeo Murgia kalean egindako erromatar portuaren indusketetan, harri bitxidun eraztun batean. Irudia harri erdi preziatuan landua dago. Harriak forma obalatua du eta ardatz nagusian 13 mm-ko luzera. Roma bere jarlekuan eserita dago bere ikur guztiekin: kaskoa, ezkutua, lantza, eta garaipen hegodun bat ezkerreko esku zabalduan. Miniatura kalitate handikoa da, xehetasun asko nabari ditu: aurpegiera, soinekoaren tolesak, irudien fisionomia eta bertan ageri diren altzari edo gauzen zehaztasunak, ondo ebatzitako perspektibarekin.

## Erreferentziak 
## Kanpo estekak
Pietas

[thumb|upright=1.5|*Pietas*, [Antonino Pio enperadorearen txanpon batean]]

, euskaraz "betebehar", " jainkozaletasun", "erlijio portaera", "zintzotasun", " debozio" edo "pietate" (hitza hori latinezko mailegu bat da), erromatarren bertute nagusienetariko bat izan zen. Eneasen bertute bereizgarria; honek *Eneida*n askotan *pius* ("jainkozale") epitetoa zuen. Bere izaera sakratua nabarmentzeko Pietas bilakatu zen, erromatar txanponetan agertzen zen jainkosa. Bere greziar baliokidea *eusebeia* () izan zen.

## Erreferentziak 
## Kanpo estekak
Dorothy Counts

**Dorothy Counts** edo **Dorothy Counts-Scoggins** (1942an jaioa) Harry Harding institutuan onartutako lehenetariko afroamerikarra izan zen. Afroamerikarren eskubide zibilen aldeko mugimenduan, bere gogoaren aurka, sinbolikoki mugarri bat bihurtu zen egoera bizi izan zuen neska honek.

## Historia 
Garai hartan Estatu Batuetako gutxiengo beltza baztertuta zegoen. Hegoaldeko estatuetan segregazioa indarrean zegoen, eta zurien eta beltzen bizi-mailen arteko aldeak izugarrizkoak ziren.

Biztanleria beltza bere egoeraz pixkanaka ohartzen hasi zen, eta hala, 1950eko hamarkadan, berdintasun zibila lortzeko borroka-mugimenduak sortu ziren. Mugimendu horietako buruzagi nagusienetako bat Martin Luther King izan zen.

1950eko hamarkada bukatzen ari zela, Estatu Batuetako gobernuak eskubide zibilen berdintasuna bermatzen hasi ziren, testuinguru honen barruan kokatu behar dugu Dorothy Countsi gertatu zitzaiona.

1957ko irailean, Charlotteko, Ipar Carolinako estatuan Harry Harding institutura zihoan lehen ikasle beltza izan zen. Izatez, beste mutil beltz batzuk joango ziren baina institutuko arduradunek besteei hobe etor ez zitezela gomendatu zien. Izan ere, oso giro nahasia zegoen. Dorothy, aldiz, ez zuten topatu eta ondorioz ezer esan ez ziotenez, institutura abiatu zen.

Arrazagatiko segregazioa indargabetu berri zuten, eta Dorothyk arrazista zurien irainak eta harrikadak pairatu behar izan zituen. "Zoaz zure jatorriko herrira!" oihu egin zioten. Lau egun geroago irainak entzuteaz gogaituta eta bere ziurtasunaz arduratuta, bere gurasoek etxera itzularazi zuten eskolatik ateraz.

Ikusgarriak dira egun haietan Stan Waymanek, Douglas Martinek-eta egindako eta argitaratutako argazkiak.

## Erreferentziak
Spes

[thumb|Forum Holitoriumgo Spesen tenpluaren zutabeak, egungo [San Nicola in Carcere basilikan daudenak.]]
**Spes** ( ahoskatua) erromatarren jainkosa izan zen, itxaropena pertsonifikatzen zuena. Gurtza pertsonalaz gain, hainbat tenplu izan zituen.

## Erreferentziak 
## Kanpo estekak
San Martin eliza (Errezil)

**San Martin eliza** Gipuzkoako Errezil udalerrian dagoen eliza bat da.

## Kokalekua 
Herrigunean dago, Errezilgo plazan, eta Errezilgo udaletxearen parean.

Irudi:Errezil eliza 0002.JPG|Sarrera.
Irudi:Errezil elizxa 0003.JPG|Estalpea.
Irudi:Errezil eliza 001.JPG|Arkupea.

## Historia 
XVI. mendean egindako berrikuntza-lanetan, dirudienez, eraiki ziren gangen euskarri diren horma-bular handiak, eta 1545ean, Martin Mendiolak dorrea eraiki zuen.

XVIII. mendean aurrera jarraitu zuten eliza zabaltzeko lanekin, tenplua abside aldetik handituz. Portada berria ere urte hauetan egin zen, harburuetako batean 1713ko data baitauka.

## Eraikina 
Arkupea eta oinaldean dorrea duen eraikuntza ikusgarria da. Arku zorrotzeko hiru kapera dituen arkupeak osatzen du elizarako sarrera. Saloi oinplanoa eta nabe bakarra ditu.

Barnealdean Pizkunde garaiko erretaula eder bat du.

## Kanpo estekak
Musua (Klimt)

***Musua*** Gustav Klimt austriar margolariaren koadroa da, 1907 eta 1908 bitarte margotu zuena. Olioa pintura oihal gainean eta urre-hostoak oihal gainean teknikak erabili zituen eta gaur egun Vienako Belvedere jauregian gordetzen da. Klimten *urrezko aroari* dagokion koadroa da eta bere lan guztietatik nabarmenetakoa.

Uste da modelo bezala bere burua eta haren neska laguna, Emilie Flöge erabili zituela..

## Koadroa 
Koadroan elkar musukatzen ari den bikote bat azaltzen da, beren gorputzak aski estaliak dauden bi kapekin, bata laukizuzen beltzez eta zuriez ornitua, indarraren eta gizontasunaren sinbolo, eta bestea, biribil koloredunez eta lorez ornitua, emakumea irudikatzen duena, belauniko eta begiak itxita dituena.
Bikotez lorez betetako zoru baten gainean irudikatzen da eta badirudi emakumea bertan sustraitua dagoela.
Uler daiteke hortaz, emakumea dela bizitza ematen duena eta maitasuna luzaroan finkatzen duena. Maitaleak eztei jantziak dituzte, ezer gerta ez dakikeela dirudi eta hala ere amildegi baten aurrean daudela dirudi. Koadroa hainbat modutara interpretatu daiteke: bai bikotea amildegi baten ertzean egotea estasiaren irudikapen gisa, bai maitasuna hauskorra dela irudikatzea, eta beraz, haustear dagoen bikote bat azaltzea.

## Erreferentziak 
## Kanpo estekak
Tellus

**Tellus Mater** edo **Terra Mater** (eusk. 'Ama Lurra') erromatarren jainkosa izan zen, Lurra pertsonifikatzen zuena. Kornukopia edo lore-sorta bat zeramala, hamabi jainko-jainkosa nekazarietako bat izan zen.

## Erreferentziak 
## Kanpo estekak
Panteoi

**Panteoi** (, eusk: 'Jainko guztiak') izan daiteke:

* Antzinako Erroman eta Grezian, jainko guztiei eskainiriko tenplua. Lehenengoa Agriparen Panteoia izan zen.
* Panteoi (erlijioa), herri bateko jainko guztien multzoa.
* Panteoi (arkitektura), pertsona bat baino gehiago ehorzteko den hilen omenezko eraikina. Adibidez, Parisko Panteoia

## Erreferentziak
Panteoi (erlijioa)

**Panteoi** (, eusk: 'Jainko guztiak') herri bateko jainko guztien multzoa da. Panteoiaz aritzeko, erlijio edo mitologia politeistaz aritu behar dugu, adibidez, hinduismoz edo greziar mitologiaz.

XVI. mendetik aurrera, zentsu metaforiko batean, gizarte baten pertsona nagusiei buruz aritzeko erabili dugu. Adibidez, Francis Ford Coppola "zinema zuzendari independenten panteoian" dagoela esan dute.

## Erreferentziak 
## Kanpo estekak
Sin Mirar Atrás

***Sin Mirar Atrás*** Arkada Socialen 5. diskoa da, 2015eko abenduan Mauka Musikagintza diskoetxearen zigilupean argitaratutakoa.

## Partaideak 
* Hodei (ahotsa eta baxua)
* Brian (gitarra)
* Julio (bateria)
* Mikel (gitarra eta ahotsa)

## Parte-hartzeak 
* Sucker: My fuel, We are all we have.
* Ivi eta Karlitos: Perros amaestrados.
* Podri: Que os jodan!!, We are all we have.
* Pepin eta Sala: Bost whiskey, Ahora es tarde.
* Magu: Bost whiskey, Ahora es tarde, Una noche más, Ven conmigo, Que os jodan!!, En la oscuridad, No somos nada, Zure alboan.
* Igor sala: Una noche más (pianoa).

## Kantuen zerrenda 
# En la oscuridad
# Que os jodan!! (hitzak: Podri)
# Zure alboan
# Ven conmigo
# Perros amaestrados (hitza: Ivi)
# My fuel (hitzak: Sucker)
# Bost whiskey
# Una noche más
# Zerua infernu (hitzak: Yoko)
# No somos nada
# We are all we have (The Casualties)

## Kanpo estekak
Bilboko Athletic Club 2016-2017

Entrenatzailea:   Ernesto Valverde (03-05,13-Egun)
* 15px|Kapitain = Kapitainak.
* 15px|Lesio = Epe luzeko baja.
*  25 baino handiagoa den dortsala duten joklariak Bilbao Athletic taldeko jokalariak dira, eta beraz bigarren edo lehen taldearekin jokatu dezakete partidak. LFP-ko arauak diotenez, lehen taldeko jokalariek 1-etik 25-erako dortsalak eraman beharko dituzte.

### Lagatakoak 
### Neguko merkatua 2017 
### Udako merkatua 2016 
### Estatistikak 
### Hamaikakoak 
*Konpetizio guztiak kontutan harturik, hamaikakoetan geheien agertu diren jokalariak.*

350px

## Erreferentziak 
## Kanpo estekak 
## Ikus, gainera 
* Athletic 2015-16
* Athletic 2017-18
Manuel López

**Manuel López Llamosas "Travieso"** (Barakaldo,  - ) bizkaitar futbolari eta entrenatzailea izan zen.

*El Liberal* egunkariko Rolando kazetariak bere abilezia ikusita, ezizena jarri zion.

Bere karrera osoa Bizkaiko taldetan egin zuen. Espainiako futbol selekzio nazionalarekin 2 partida jokatu zituen. Gerra Zibilean Euzko Jaurlaritzak antolatutako Euskal Herriko futbol selekzioa antrenatu zuen.

## Taldeak 
## Erreferentziak
Harmonia (mitologia)

**Harmonia** () Tebasko elezaharren arabera, Afroditaren eta Aresen alaba; Samotraziakoen arabera, Zeusen eta Elektraren alaba. Kadmorekin ezkondu zen eta jainkoek soineko bat eta lepoko bat eman zizkioten bere ezteietan opari gisa. Ateneak eta Hefestok egin zuten Harmoniarentzako soinekoa; Harmonia Afroditaren eta Aresen alaba zelako gorroto baitzuten, soinekoari pozoia ezarri zioten Harmoniaren seme-alabak hil zitezen. Harmonia eta Kadmo suge bihurtu ziren.

## Erreferentziak 
## Kanpo estekak
Les Brigades du Tigre

***Les Brigades du Tigre*** (euskaraz *Tigrearen brigadak*) Frantziako polizia eta historia telesail bat da. 1974ko abenduaren 21etik 1983ko azaroaren 11ra lehenbizi ORTF eta ondoren Antenne 2 kateetan aireratu zen. Jean-Claude Bouillon, Pierre Maguelon, Jean-Paul Tribout, François Maistre eta Pinkas Braun aktoreek antzeztu zuten.

*Tigrearen brigadak* ezizenez ezagunak ziren frantziar polizia brigaden historian oinarritua dago.

Lehen lau denboraldiko atalak Lehen Mundu Gerra aurretik girotuak daude, gainontzekoak gerrarteko garaian, 1919-1930 artean. Atal gehienak Paris hiriburuan girotutak daude, batzun-batzuk Frantziako beste kokaleku batzuetan ere kokatuak daude. Telesaila honetako erakarpen handienetako bat XX. mendearen hasiera eta Belle Époque garaiko Paris eta Frantziaren girotze eta dekorazio bikainetan datza.

Euskal Herrian 1990 eta 1991 urteetan ETB2 katean gaztelaniaz aireratu zen.

## Sinopsia 
XX. mendearen hasieran Frantziako Georges Clemenceau barne ministroak (gerora Lehen Ministroa eta herrialde honetako politikari garrantzitsuenetakoa izango zena), ezizenez "Tigrea", Tigrearen brigadak zeritzoten polizia brigada bereziarengandik jasotzen du, gaur egungo frantziar polizia judizialaren aurrekaria izango zena. Polizia talde honek garai berrietako gaizkileen jokaera berriei ikerketa metodo berriekin erantzun eta Parisko kasu zailenak argituko ditu.

## Aktoreak 
* Jean-Claude Bouillon: Paul Valentin komisaria
* Pierre Maguelon: Marcel «Rodasko Kolosoa» Terrasson
* Jean-Paul Tribout: Gustave Pujol inspektorea
* François Maistre: Claude «Nagusia» Faivre
* Pinkas Braun: Gabrielli «Nagusia», 5. denboralditik aurrera

## Atalak 
## Kanpo estekak 
* *Les Brigades du Tigre* telesailaren atalak ikusgai. Youtube.com 
* *Les Brigades du Tigre* telesailari buruzko webgunea 
* *Les Brigades du Tigre* telesailari buruzko orrialdea. Afds.tv
Harmonia

**Harmonia** osotasun bat eratzen duten gauza edo zatien elkar hartze egokia.

Bestetik, izan daiteke:
* **Harmonia (musika)**, teoria musikala.
* **Harmonia (mitologia)**, greziar jainkosa
* ***Harmonia***, asterazeoen generoa
* ***Harmonia***, koleopteroen generoa
* **40 Harmonia**, asteroidea
* **Harmonia**, Brasilgo udalerria.
Kako (mitologia)

[thumb|*Herkules eta Kako*, [Baccio Bandinelli (1534), Florentziako Piazza della Signoria.]]

Erromatar mitologian, **Kako** () Lazion bizi izan zen bidelapurra izan zen, Vulkanoren semea.

Aventinoko leize batean bizi zen, eta sua zerien hiru buru zituen. Herkules Mendebalean barrena egindako bidaldi batetik zetorrenean, Kakok idi buru batzuk ebatsi zizkion, eta Herkulesek, Kakoren arrebak emandako aholkuak jaso ondoren, hil egin zuen hura. Herkules eta Kakoren arteko borroka Virgiliok kontatu zuen bere *Eneida* poeman. Lapur trebearen sinbolo da Kako gaur egun.

## Erreferentziak 
## Kanpo estekak
Harmonia (musika)

thumb|250px|Rameauren *Traité de l’harmonie*

**Harmonia** akordeen egituraz, konbinazioaz eta haien arteko harremanaz diharduen teoria eta praktika da. Antzinako *organum*-a da harmoniaren eta kontrapuntuaren jakintzaren jatorria. Kontrapuntua zenbait doinuren denboran zeharreko garapenari dagokio eta harmonia zenbait notaren aldi bereko konbinazioari. Rameauk eman zuen harmoniaren lehen teoria, baina ordutik aldaketa ugari jasan ditu. 

## Etimologia 
*Harmonia* hitza antzinako grezieratik dator, ἁρμονία (Harmonia jainkosa), "akordioa, bat-etortzea" esan nahi duena, eta hau ἁρμόζω aditzetik (ederra): "doitu, zerbaitekin lotu". Hala ere, terminoa ez zen erabili harmonia polifonikoaren gaur egungo zentzuan, izan ere polifonia ez zen sartu Mendebaldeko kulturan Erdi Aroak aurrera egin arte. 

## Erreferentziak 
## Bibliografia
*  Dahlhaus, Carl: *Studies in the Origin of Harmonic Tonality*. Princeton University Press, 2014.
* Nettles, Barrie & Graf, Richard: *The Chord Scale Theory and Jazz Harmony*. Advance Music, 1997.
*  Persichetti, Vincent: *Twentieth Century Harmony*. Faber, 1952. *Armonía del siglo XX*. Real Musical, 1985.
*  Piston, Walter: *Harmony*. W. W. Norton, 1941. *Armonía*. Labor, 1987.
*  Sanz, Josep: *Armonía I. La práctica armónica en los períodos barroco y clásico.* Altri Canti di Marte, 2012.
*  Schoenberg, Arnold: *Theory of Harmony*. University of California Press, 1983 [1948]. *Tratado de armonía*. Real Musical, 1974.
*  Schoenberg, Arnold: *Structural Functions of Harmony*. W. W. Norton, 1954. *Funciones estructurales de la armonía*. Labor, 1993.
*  Van der Merwe, Peter: *Origins of the Popular Style: The Antecedents of Twentieth-Century Popular Music*. Clarendon Press, 1989.
* Zamacois, Joaquín: *Tratado de Armonía*. Labor, 1945.
*  Saavedra, Rafael, Barreto, Ignacio: El Análisis Armónico. Caracas: Consejo Nacional de la Cultura (CONAC), 1995, 198 p. ISBN 978-980-6361-22-5

## Kanpo estekak
Euristeo

Greziar mitologian, **Euristeo** (,  ahoskatua) Tirintoko alegiazko erregea izan zen, Pertseo eta Peloperen ondorengoa. Herakles biziki gorrotatzen zuen; honek zoroaldian seme-alabak hil zituenean, zigor gisa "hamabi lanak" eginarazi zizkion. Heraklesen kontra gogor jardun zuen eta atenastarrek hil egin zuten. Homerok edo Euripidesek, berriz, Argosko erregetzat zuten.

## Erreferentziak 
## Kanpo estekak
Korsikako futbol selekzioa

|-
| align=center colspan=2 | Galiziako Futbol Federazioa
|}

**Korsikako futbol selekzioa** 1962an sortu zen, txapelketa ofizialetan Korsika ordezkatzeko talde bat izateko asmoz. Korsikako Futbol Federazioak antolatzen du.

## Historia 
1962an sortu zen eta hasieran Frantziako taldeen aurkako partidak jokatu zituen. Lehenengoa 1967an OGC Niceren aurka, Monte Renosoko hegazkin istripuko biktimentzako dirua lortzeko asmoz.

Frantziaren aurka egin zuen nazioarteko debuta eta 0 - 2 emaitzaz nagusitu zen Marsellan. Bigarren nazioarteko partida jokatzeko hiru hamarkada pasa zirfen eta 1998an Kamerun izan zuen aurkari. Beste etenaldi baten ondoren 2009an itzuli zen eta ordutik ia urtero jokatu du partida bat, 2016an Euskal Selekzioaren aurka.

## Jokaturiko partidak 
## Euskal Herriko selekzioaren aurkako partidak 
## Kanpo estekak
Eumolpo

Greziar mitologian, **Eumolpo** (, *Eumolpos*; ) traziarren alegiazko erregea izan zen, Eleusisko Eumolpidak apaiz-familiaren arbaso mitikoa izandakoa. Poseidon eta Kioneren semea zen: poeta, gerlaria, aztia, apaiza eta legegilea. Lira-jotzaile ospetsua, kondairaren arabera, Eumolpias hiria eratu zuen.

## Erreferentziak 
## Kanpo estekak
Glauko (Sisiforen semea)

**Glauko** ( *Glaukos*; ) Korintoko erregea, elezaharren arabera. Sisiforen semea eta Belerofonteren aita zen. Zaldiei behorrak estaltzea eragozten zien, lasterketetan azkarrago izan zitezen. Afroditak, mindurik, bere behorrei eman zien bazka gisa, jan zezaten.

## Erreferentziak 
## Kanpo estekak
Ganimedes (mitologia)

**Ganimedes** ( *Ganymêdês*) Trosen eta Troaderen semea izan zen, Dardanoren iloba. Gaztea zela, Troiaren inguruko mendietan egoten zen bere aitaren artaldearen zaindari. Ganimedes oso ederra zen eta Zeusek, maiteminduta, Olinpora eraman zuen. Olinpon Zeusen zerbitzari aritu zen, jainkoei edalontzia nektarrez betetzen. Horren truke Zeusek Ganimedesen aitari zaldi hilezkor batzuk edo urrezko mahatsondoa eman omen zizkion. 

## Mitoa 
Ganimedes, grezieraz Ganymēdēs, latinez Ganymedes edo Catamitus, greziar elezaharrez, Trosen (edo Laomedon) semea zen, Troiako erregearena. 

Gaztea zela, Ganimedes Ida mendian zegoen, Frigia uhartean, gaur egun Turkia dena. Hara  joaten ziren gaztetan heroi gazteak nolabaiteko erretiro espiritual batera, eta artaldeak zaintzeko lanak eta bizitzaren alderdiekin lotutako jarduera guztiak ikasten zituzten bertan.

Bere edertasuna ezohikoa zela eta, jainkoek edo Zeusek beraiekin eraman zuten kopari bezala zerbitzatzeko: Zeusek arranoz mozorroturik, edo, kontakizun kretar baten arabera, Minosek. Konpentsazio gisa, Zeusek Ganimedesen aitari zaldi hilezkor hazitarako bat (edo urrezko mahatsondoa) eman zion. Mitoaren lehen formek ez dute eduki erotikorik, baina K. a. V. mendea orduko Ganimedesen bahitzaileak harenganako grina homosexuala zuela uste zen; Ganimedesen bahiketa gai ezaguna izan zen V. mendeko lorontzi atikoetan. Ingelesezko *catamite* hitza bere izenaren latinezko herri-formatik eratorri zen. Beranduago, akuario-konstelazioarekin identifikatu zuten. 

## Eragina 
Ganimedesen kontakizun mitologikoak eta Zeusekin zuen harremanak eragin handia izan zuen arteetan. Antzinako artean, ontzietan, eskulturetan eta horma-irudietan irudikatua, ohikoa da Zeusen ikustea – arrano bihurtua –, troiar gaztea bahitu nahian. Pizkunde garaian, Shakespeareren *"As you like it*" izeneko obran,  pertsonaietako bat – Rosalinda – gizonez mozorrotzen da eta Ganimedes izena hartzen du Orlandorekin sedukzio eszena batean. 

XIX. mendean, Franz Schubert konpositore ospetsuak Goetheren poema bat musikatu zuen, *Ganymed* izenekoa. 1993an Budweiser garagardo-fabrikak arranoaren irudiaren edizio mugatu bat atera zuen Ganimedes bahitzen, eta, horrela, enpresa beraren publizitate-kanpaina bat ekarri zuen gogora, XX. mendearen hasieran Ganimedes koperoaren rola betetzeko Olinpora itzultzeari erreferentzia egiten ziona, baina kasu honetan jainkoei garagardoa emanez.

## Irudi galeria 

Fitxategi:Zeus and Ganymede. Penthesilea Painter.jpg|alt=
Fitxategi:Ganimedes Valladolid ni.JPG|alt=
Fitxategi:El rapto de Ganimedes (Eugenio Cajés).jpg|alt=
Fitxategi:Rapto de Ganimedes (3).JPG|alt=
Fitxategi:Beeldhouwwerk Ganimedes ROMA - Museo Vaticano, Ganimede (titel op object), RP-F-F01141-ET.jpg|alt=
Fitxategi:Musée d'archéologie nationale trapézophore attis ou ganymede marbre.JPG|alt=
Fitxategi:Ganymedes, RP-T-1891-A-2442.jpg|alt=
Fitxategi:Rape of Ganymede. Annibale Carracci.jpg|alt=
Fitxategi:Girolamo da Carpi - The Rape of Ganymede - WGA04392.jpg|alt=
Fitxategi:Ganymede by Benvenuto Cellini (Museo del Bargello).jpg|alt=

## Erreferentziak 
## Kanpo estekak
Les Rivières pourpres (filma)

**Les Rivières pourpres** (euskaraz *Ibai Gorrindolak*) 2000ko Mathieu Kassovitz frantziar zinema zuzendari, gidoigile eta aktoreak zuzendu eta idarzitako suspensezko thriller film bat da. 1998ko Jean-Christophe Grangé idazlearen *Les Rivières pourpres* eleberrian oinarritua dago. Jean Reno, Vincent Cassel, Nadia Farès, Dominique Sanda eta Karim Belkhadra aktoreek antzeztu zuten.

2004an ''Les rivières pourpres II - Les anges de l'apocalypse* ("Ibai Gorrindolak II - Apokalipsiaren aingeruak") izeneko jarraipena izan zuen.

## Argumentua 
Frantzian eta egun berean, bata bestearengandik 300 kilometrora dauden bi leku ezberdinetan, bi poliziei oso kasu bitxiak ikertzeko ardura eman zaie. Pierre Niemans (Jean Reno), eskarmentu handiko eta kasu kriminalak konpontzeko berezko sen nekagaitza duen gizona da, Guernon hirira iritsi berri da, Alpeetan dagoen unibertsitatea hiria, bertan hilketa bortitz bat burutu baita. Bitartean, Max Kerkerian (Vincent Cassel) gazte bakartia, antzina auto lapurra izana, eta bere arrisku zaletasunak polizia bilakatzera bultzatuak Sarzac herrian hilerri batean jazotako profanazio kasu bati ikertzeari ekingo dio, bertako orain duela hamar urte hildako hamar urteko neskato baten hilobia irekitzen saiatu baitira. Ezustean bi kasuen arteko lotura azaleratuko da eta bi ikertzaileek dena argitzeko elkarlanean aritu beharko dira.

## Aktoreak 
## Kanpo estekak 
* *Les Rivières pourpres* filmaren iragarkia ikusgai. Youtube.com 
* *Les Rivières pourpres'' filmaren IMDBko fitxa irakurgai
Michael Harney

**Michael J. Harney** (Bronx, ) zine, telebista eta antzerki aktore estatubatuarra da. Ezaguna da *NYPD Blue* telesail poliziakoan Mike Roberts, westerneko Deadwood telesailean Steve Fields mozkorra eta *Orange Is the New Black* telesailean espetxeko kontseilari den Sam Healy antzezteagatik.

## Filmografia 
### Zinea 
### Telebista 
### Bideojokuak